මෙරට ක්‍රියාත්මක සංවර්ධන ව්‍යාපෘති සදහා කම්කරුවන් ලෙස චීන ජාතිකයන් විශාල පිරිසක් මේවනවිට මෙරටට පැමිණ තිබෙනවා.මෙරට පෞරාණික උරුමයන්, සංස්කෘතිය ආදිය පිළිබද නිසි කරුණු නොදත් එම චීන ජාතිකයන් බොහෝ දෙනෙකු මේ වනවිට නීති විරෝධීව සංචාරක මගපෙන්වන්නන් ලෙස කටයුතු කරන බවයි හිරු සී.අයි.ඒ.වෙත තොරතුරු වාර්තා වුයේ.මෙරට සංචාරක මග පෙන්වන්නෙකු ලෙස කටයුතු කිරීමට නම් සංචාරක අමාත්‍යාංශය මගින් නිකුත් කරනා මෙම අවසර පත්‍රය ලබාගෙන තිබීම අනිවාර්ය කටයුත්තක්.නමුත් මේ වනවිට චීන ජාතික පිරිමි පුද්ගලයින් මෙන්ම කාන්තාවන් ද නීති විරෝධීව මෙරට ඓතිහාසික ස්ථාන පිළිබඳ ව්‍යාජ තොරතුරු ලබාදෙමින් සංචාරක මග පෙන්වන්නන් ලෙස කටයුතු කිරීම මේ වනවිට සීග්‍ර ලෙස ඉහලගොස් තිබෙනවා.ව්‍යාජ සංචාරක මගපෙන්වන්නෙකු සීගිරි පර්වතයේ තඹ අන්තර් ගත බවට අසත්‍ය තොරතුරු ගෙන හැර දක්වද්දී  නිත්‍යානුකූල මග පෙන්වන්නෙකු ඒ පිළිබද ප්‍රශ්න කළ අයුරු අප කැමරාකාචයේ මෙලෙස සටහන් වුණා.